**JHL 776 - TALOUSOHJESÄÄNTÖ**

1 TILINKÄYTTÖOIKEUS JA KÄTEISKASSA

Tilinkäyttöoikeus sekä verkkopankin ja maksukortin käyttöoikeus ovat taloudenhoitajalla ja puheenjohtajalla.

Käteiskassaa ei pidetä.

2 HANKINNAT

Hallitus päättää hankinnoista. Kiireisissä tapauksissa hallituksen jäsen neuvottelee etukäteen hankinnasta taloudenhoitajan ja/tai puheenjohtajan kanssa.

Hankinnat tekee joko taloudenhoitaja, puheenjohtaja tai hallituksen kussakin tapauksessa päättämä muu hallituksen jäsen.

Toimihenkilöillä on lupa ilman eri päätöstä ostaa vähäisiä tarvikkeita (toimistotarvikkeet tms.) tehtäviensä suorittamista varten.

Jos maksu on tehty omalla kortilla tai käteisellä, niin taloudenhoitaja korvaa maksun kuittia vastaan.

3 MAKSUJEN SUORITTAMINEN

Hallituksessa sovittuihin menoihin liittyvät maksut sekä tavanomaiset toimintaan liittyvät laskut (verkkosivujen vuosimaksu yms.) maksaa taloudenhoitaja. Epäselvissä tapauksissa maksuista keskustellaan hallituksessa, kiireellisissä tapauksissa puheenjohtajan kanssa.

Taloudenhoitaja ja puheenjohtaja tekevät hyväksymismerkinnän maksutositteisiin.

4 MATKAKULUT JA TOIMIHENKILÖIDEN KULUKORVAUKSET

Hallituksen jäsenet voivat tehdä matkalaskunkokouksiin tai muihin sovittuihin tilaisuuksiin tai toimiin osallistumisesta. Matkakulut korvataan valtion matkustussäännön mukaan.

Jäsenille korvataan matkakulut yleisiin jäsenkokouksiin, jos kokous on toisella paikkakunnalla kuin asunto eikä jäsenellä ole matkaan oikeuttavaa muuta lippua. Majoituskustannuksia ei korvata.

Muita kuluja korvataan hallituksen erillisellä päätöksellä kuitteja vastaan.

5 STIPENDIT JÄSENILLE

JHL:n kurssit: Jäsenelle voidaan hakemuksesta maksaa kurssistipendi (50 euroa/kurssi).

Stipendiomaehtoiseen opiskeluun, työkyvyn ylläpitoon tai kotimaan lomamajoitukseen:

- yhdistys korvaa puolet kuluista, kuitenkin enintään 100 euroa/vuosi

- esim. 10 e kurssimaksu, 10 e teatterilippu, 80 e majoitusmaksu -> 50 e tuki (puolet korvataan)

- esim. 350 e majoitusmaksu -> 100 e tuki (puolet korvataan, tuki enintään 100 e/vuosi)

- harrastusväline- tai materiaalihankintoja ei tueta

- samalla hakemuksella voi hakea tukea useampaan menoon

- hakemukseen on liitettävä mukaan kuitit

- jäsenelle voidaan myöntää vain yksi stipendi vuodessa.

Taloudenhoitaja maksaa stipendit tämän ohjeen mukaan. Epäselvät tapaukset käsitellään kokouksissa ennen maksamista.

6 TYÖPAIKKATOIMINNAN TUKEMINEN

Työpaikkojen opinto- ja harrastustoimintaan sekä työsuojeluhankkeisiin voi saada hakemuksesta avustusta. Avustusta maksetaan vain jäsenten osalta. Hallitus päättää avustuksen määrän tapauskohtaisesti. Avustus maksetaan kuitteja vastaan.

Työpaikkojen kokoustoiminnan aiheuttamat kohtuulliset kulut korvataan yhdistyksen jäsenten osalta kokonaan. Taloudenhoitaja voi maksaa kohtuulliseksi arvioimansa kulut kuitteja vastaan. Hallitus käsittelee epäselvät tapaukset ennen maksamista.

7 YHDISTYKSEN OMAT RETKET JA TAPAHTUMAT

Yhdistyksen järjestämien retkien ja tapahtumien osalta jäsenen omavastuuosuus kuluista on yleensä 50 %. Työttömän, opiskelijan ja eläkeläisen 25 %. Yhdistyksen kuulumattomien perheenjäsenten kuluja ei pääsääntöisesti makseta.

Hallitus päättää kuitenkin tuen määrän tapahtumakohtaisesti.